open-index/open-wikipedia-markdown huggingface dataset:
Télévision Nationale Malagasy

**Télévision Nationale Malagasy** (lyhennys **TNM**) eli **Télévision Malagasy** () on valtio-omisteinen, kansallinen julkisen palvelun televisioyhtiö ja maan päätelevisiokanava Madagaskarissa. 

Valtio kontrolloi Madagaskarin joukkoviestimiä, ja valtiollisena joukkoviestiminä sekä kansallinen radio- (RNM) että televisioyhtiö (TNM) ovat taipuvaisia noudattamaan hallituksen ohjeita lähetyksissään. Ne ovat hallinnon virallisia viestimiä, ja toimivat ORTM:n (Office de la Radio et de la Television de Malagasy) alaisuudessa. Se budjetista noin 30 prosenttia on peräisin valtiolta ja 70 prosenttia hankitaan kaupallisesti mainostuloina ja sponsoroitujen lähetysten sekä lähetyspalvelujen tarjoamisen kautta.  

Yhtiö on perustettu vuonna 1967. TNM on ainoa televisioyhtiö, jonka lähetykset kattavat koko Madagaskarin. Vuosina 2022–2024 TNM:n laitteistoja ja ohjelmistoja uudistettiin Japanin kehitysyhteistyövirasto JICA:n myöntämän 163,7 miljoonan jenin tuen (noin 0,94 milj. EUR) avulla.

Koska Madagaskarissa sähkö oli vain noin 36 prosentilla väestöstä (2023), ei televisio ole ollut 2020-luvun puolivälissä maan tärkein viestintäväline. Myös lukutaidottomuus (vain 74,7 prosenttia väestöstä osasi lukea, 2021) vaikuttaa television katsojamääriin.

## Lähteet

## Aiheesta muualla
* TVM viralliset FB-verkkosivut (malagasiksi) (facebook.com)
Kalle Kinnunen (jalkapalloilija)

**Kalle Jorma Kinnunen** (s. 10. toukokuuta 1932 Viipurin mlk – 2. tammikuuta 2022 Jämsä) oli suomalainen jalkapalloilija. Hän oli pelipaikaltaan monipuolinen hyökkäyspään pelaaja, joka esiintyi useimmiten välihyökkääjänä tai laitahyökkääjänä kummalla tahansa laidalla.

Karjalassa syntynyt Kinnunen muutti 5-vuotiaana perheensä mukana Myllykoskelle, jossa hän aloitti jalkapallon pelaamisen Myllykosken Kilpa-Veikoissa. Kun MyKV:n jalkapallojaosto irtaantui omaksi erikoisseurakseen vuoden 1947 lopussa, vaihtoi Kinnunen edustustaan muun pelaajiston kanssa vasta perustettuun Myllykosken Palloon. Hän pelasi seuran edustusjoukkueessa kolmanneksi korkeimmalla sarjatasolla Maakuntasarjassa kausina 1948–1951.

Yhtyneillä Paperitehtailla työskennellyt Kinnunen sai komennuksen muuttaa Valkeakoskelle yhtiön pääkonttorin siiryttyä paikkakunnalle Myllykoskelta vuonna 1952. Muuton taustalla oli yhtiön johtajana toimineen Juuso Waldenin toive, sillä paikallisen jalkapalloseura Valkeakosken Hakan taustavaikuttajana hän halusi lahjakkaana jalkapalloilijana tunnetun Kinnusen joukkueensa vahvuuteen. Kinnunen edusti Mestaruussarjassa pelannutta Hakaa kymmenen kauden ajan 1952–1961 ja pelasi yhteensä 131 pääsarjaottelua, joissa teki 52 maalia. Hakassa pelatessaan hän oli mukana voittamassa seuran ensimmäistä Suomen mestaruutta 1960 sekä kolmea ensimmäistä cup-mestaruutta 1955, 1959 ja 1960. Kinnunen edusti myös Suomen maajoukkuetta yhdessä B-maaottelussa vuonna 1960.

Vuonna 1962 Kinnusen työpaikka siirtyi Jämsänkoskelle, jossa hän liittyi Hakassa pitkään Kinnusen kanssa pelanneen Esko Valkaman valmentaman Jämsänkosken Ilveksen jalkapallojoukkueen riveihin. Ensimmäisellä kaudella JIlves nousi Suomensarjaan ja seuraavina vuosina se kamppaili säännöllisesti noususta Mestaruussarjaan. Kinnunen edusti JIlvestä kuuden kauden ajan ennen jalkapallouransa lopettamista vuonna 1967.

Työuransa Kinnunen teki teollisuusvartijana ja maalarimestarina Yhtyneiden Paperitehtaiden ja sittemmin UPM-Kymmenen palveluksessa. Hän kuoli 89-vuotiaana Jämsän Länkipohjassa 2. tammikuuta 2022.

## Saavutukset
* Suomen mestaruus 1960
** SM-hopea 1955, 1957
** SM-pronssi 1959, 1961
* Suomen Cup 1955, 1959, 1960

## Lähteet
Thomas Attwood

**Thomas Attwood** (1765 Lontoo – 24. maaliskuuta 1838) oli englantilainen säveltäjä ja urkuri.

Attwood oli trumpetistina Yrjö III:n soittokunnassa toimineen hiilikauppiaan poika. Hän oli 9-vuotiaasta lähtien kuoropoikana Chapel Royalissa. Vuonna 1781 hän liittyi Walesin prinssin palveluskuntaan. Attwood lähetettiin vuonna 1783 opintoja varten Napoliin ja Wieniin. Hän sai opetusta Wolfgang Amadeus Mozartilta. Hän palasi Lontooseen vuonna 1787. Attwood nimitettiin St Paulin katedraalin urkuriksi. Hän pääsi Chapel Royalin säveltäjäksi vuonna 1796 ja toimi siellä sitten myös urkurina.

Attwood sävelsi 28 oopperaa ja kirkkomusiikkia. Hänen kuoltuaan hänen kummipoikansa ja oppilaansa Thomas Attwood Walmisley kokosi ja julkaisi monia hänen sävellyksistään.

## Lähteet
Meredith

**Meredith** tarkoittaa muun muassa seuraavia:

* Dotdash Meredith, yhdysvaltalainen mediayhtiö
* Meredith Corporation, yhdysvaltalainen mediayhtiö

## Sukunimi
* Billy Meredith (1874–1958), walesilainen jalkapalloilija
* Burgess Meredith (1907–1997), yhdysvaltalainen näyttelijä
* Don Meredith (1938–2010), yhdysvaltalainen amerikkalaisen jalkapallon pelaaja
* George Meredith (1828–1909), englantilainen kirjailija
* James Meredith (s. 1933), yhdysvaltalainen ihmisoikeusaktivisti ja kirjailija
* James Meredith (s. 1988), australialainen jalkapalloilija
* Martin Meredith (s. 1942), brittiläinen historioitsija, toimittaja ja tietokirjailija
* Owen Meredith, oik. Robert Lytton (1831–1891), brittiläinen runoilija ja diplomaatti
* Ted Meredith (1891–1957), yhdysvaltalainen yleisurheilija ja olympiavoittaja.
Veli-Tapani Kuokkala

**Veli-Tapani Kuokkala** (s. 18. heinäkuuta 1953 Lappajärvi) on suomalainen materiaaliopin emeritusprofessori.

Veli-Tapani Kuokkala syntyi Uuno Kuokkalan ja Toini Harjulan perheeseen ja avioitui 1975 Ritva Anneli Määttäsen kanssa. Hän tuli ylioppilaaksi Kankaanpään yhteislyseosta 1972 ja valmistui Tampereen teknillisestä korkeakoulusta diplomi-insinööriksi 1977 ja tekniikan lisensiaatiksi 1981 ja väitteli siellä tekniikan tohtoriksi 1984.

Kuokkala oli Tampereen teknillisessä korkeakoulussa, sittemmin Tampereen teknillinen yliopisto,  materiaaliopin laboraattori 1979–1996 ja vs. apulaisprofessori 1986–1987, elektronimikroskopian vs. professori 1994–1996 ja materiaaliopin apuaisprofessori ja professori vuodesta 1997. Vieraileva tutkija Los Alamos National Laboratory -tutkimuslaitoksessa Yhdysvalloissa hän oli 1989–1990.

## Lähteet
Toamasinan satama

**Toamasinan satama** (, ; UN/LOCODE: MG TOA tai MG TMM) eli **Tamataven satama** () on Madagaskarin itärannikolla Toamasinassa sijaitseva kauppasatama. Se sijaitsee 370 kilometriä maan pääkaupungista Antananarivosta itäkoilliseen. Toamasinan satama on Madagaskarin tärkein, sillä se käsittelee kolme neljäsosaa maan ulkomaankaupan tavaraliikenteestä. Satamaa hallinnoi Toamasinan satamayhtiö (SPAT, Société du Port à gestion Autonome de Toamasina). Vuonna 2023 sataman kokonaisrahtimäärä oli noin 7,867 miljoonaa tonnia. 

Satamalla on mittava, osin vuonna 2026 valmistuvaksi suunniteltu laajennushanke, jossa sataman kapasiteetti pyritään kolminkertaistamaan. Laituria pidennetään tässä yhteydessä 450 metriä niin, että myös yli 70&nbsp;000 tonnin alukset 15 metrin syväykseen saakka pääsisivät laituriin; aiemmin suurin sallittu syväys oli 9,5 metriä. Sataman kautta kulkevan tavaraliikenteen on japanilaisissa laskelmissa ennustettu kasvavan 16 % vuodessa useiden vuosien ajan, ja laajennuksella varaudutaan tähän. Noin 639 miljoonan dollarin arvoisesta laajennuksesta 65 prosenttia katetaan Japanin myöntämällä 40 vuoden lainalla, loput 35 prosenttia rahoittaa Madagaskarin valtio.


Port de Tamatave.png|Sataman laajennustyöt ovat meneillään. Aallonmurtajien merenpuoleiseen reunaan tarkoitettuja järkälemäisiä betonikappaleita (3/2024).

## Lähteet

## Aiheesta muualla

*Toamasina  (marinelink.com)
Adolf Merkel

**Adolf Joseph Matthäus Merkel** (1836–1896) oli saksalainen rikosoikeudentutkija. Hän oli professori vuodesta 1872 Wienin yliopistossa ja 1874 Strasbourgin yliopistossa.

## Julkaisut
* *Zur Lehre vom fortgesetzten Verbrechen* (1862)
* *Juristische Enzyklopedie* (1885)
* *Lehrbuch des deutschen Strafrechts* (1889)

## Lähteet

## Aiheesta muualla
Philippe-Antoine Merlin de Douai

**Philippe-Antoine Merlin de Douai** (1754–1838) oli ranskalainen oikeusoppinut ja poliitikko.

Merlin de Douai valittiin vuoden 1789 säätykokoukseen, ja hän oli perustuslakia säätävän kansalliskokouksen uutterimpia jäseniä. Hän oli vuodesta 1791 Douain rikostuomioistuimen puheenjohtaja, ja hänet valittiin 1792 kansalliskonventtiin, jossa hän liittyi vuoripuolueeseen ja toimi usein yhteistyössä Antoine Merlin de Thionvillen (1762–1833) kanssa. Hän esitti konventille ”epäluulonalaisten” pidättämistä koskevan lain ja saattoi vaikuttaa vallankumousoikeuden perustamiseen. Sittemmin hän kuitenkin osallistui Robespierren kukistamiseen, Pariisin kommuunin hajottamiseen ja jakobiiniklubin sulkemiseen. Uusien perintölakien kodifiointi ja vuoden 1795 rikoslaki olivat pääasiassa hänen työtään. Yhteishyvän valiokunnassa hän oli 1. syyskuuta 1794 alkaen ulkoasiainhoitajana ja tuli direktoriohallituksessa lokakuuta 1795 oikeusministeriksi. Hän oli 4. syyskuuta 1797 – 18. heinäkuuta 1799 direktorina ja 1801–1815 yliprokuraattorina kassaatio-oikeudessa. Hänet nimitettiin valtioneuvoston jäseneksi ja kreiviksi. Hänet karkotettiin Ranskasta 1815, mutta hän sai palata 1830. Hän toimitti muun muassa kaksi lainopillista kokoelmateosta.

## Lähteet

## Aiheesta muualla
Luettelo Perussuomalaisten puoluekokouksista

Tämä on luettelo **[[Perussuomalaiset|Perussuomalaisten]]** puoluekokouksista. Perussuomalaiset on vuodesta 1995 lähtien järjestänyt yhteensä 16 varsinaista puoluekokousta.

## Puoluekokoukset

## Katso myös
* Perussuomalaiset
* Perussuomalaisten historia

## Lähteet
Gustav Tõnspoeg

**Gustav Tõnspoeg** (5. elokuuta 1929, Salla, Länsi-Virumaa, Viro – 7. toukokuuta 2006 Tallinna, Viro) oli Viron kommunistisen puolueen pitkäaikainen jäsen, pitkäaikainen Neuvosto-Viron valtion suunnittelukomitean puheenjohtaja  ja Neuvosto-Viron varapääministeri. Hän kuului Virossa syntyneisiin ja eläneisiin kansallisiin kommunistijohtajiin.

Gustav Tõnspoeg syntyi maatilalliseen eli aikakauden kommunistisen kielenkäytön mukaan kulakin perheeseen Virumaalla vuonna 1929. Synnyinseudullaan Virumaalla käymänsä peruskoulun jälkeen vuonna 1945 hän opiskeli rahoitus- ja luottoalan teknillisestä koulussa valmistuen vuonna 1949 ja yleisliitollisesta rahoitustaloustieteen instituutista vuonna 1958.

Tõnspoeg liittyi kommunistiseen puolueeseen vuonna 1956. Hän valmistui Neuvostoliiton kommunistisen puolueen keskuskomitean korkeammasta puoluekoulusta vuonna 1971. Hänestä tuli Neuvosto-Viron nomenklatuuran jäsen 1950-luvun lopulla, jolloin hän toimi Paiden piirin toimeenpanevan komitean puheenjohtajana ja vuonna 1965 Neuvosto-Viron liha- ja maitoteollisuusministerinä. 

Hän saavutti uransa huipun vuonna 1973, jolloin hänestä tuli Neuvosto-Viron valtion suunnittelukomitean puheenjohtaja ja tässä roolissa myös Neuvosto-Viron hallituksen varapääministeri ensin Valter Klausonin ja 1984 alkaen Bruno Saulin ja lopuksi Indrek Toomen johtamassa Neuvosto-Viron hallituksessa. Hän toimi varapääministerinä aina tammikuuhun 1990 asti, vaikka ura suunnittelukomitean puheenjohtajana päättyi vuoteen 1987. Neuvosto-Viron Korkeimmassa Neuvostossa hän toimi vuosina 1963-1967 ja 1971-1990. Neuvostoliiton korkeimman neuvoston jäsenenä hän toimi vuosina 1984-1989. Keväällä 1989 käydyissä Neuvostoliiton kansanedustajien kongressin vaaleissa hänet valittiin virolaisedustajaksi Moskovaan. Neuvosto-Viron kommunistipuolueen keskuskomiteaan hänet valittiin vuonna 1986. Viron itsenäistymiseen liittyvien toimien alkaessa vuonna 1987 Tõnspoeg edusti siis vanhaa Neuvosto-Viron nomenklatuuraa, joka joutui luopumaan vallasta elokuuhun 1991 tultaessa ja Viron itsenäistyessä.

Neuvosto-Viron poliittisen uran jälkeen Viron itsenäistyessä hän jäi eläkkeelle. 

## Lähteet
Atwood

**Atwood** ja **Attwood** ovat muun muassa seuraavien henkilöiden sukunimiä:

* Colleen Atwood (s. 1948), Oscar-palkittu pukusuunnittelija
* George Atwood (1745–1807), englantilainen matemaatikko, Atwoodin-koneen keksijä ja shakinpelaaja
* Margaret Atwood (s. 1939), kanadalainen kirjailija
* Richard Attwood (s. 1940), brittiläinen kilpa-ajaja
* Ryan Atwood, kuvitteellinen hahmo televisiosarjassa O.C..
* Thomas Attwood (1765–1838), englantilainen säveltäjä ja urkuri
* Thomas Attwood, taloustieteilijä
* Tony Attwood (s. 1952), brittiläis-australialainen psykologi
Siipipäähai

**Siipipäähai** (*Eusphyra blochii*) on vasarahaihin kuuluva rustokalalaji. Lajia tavataan uhanalaisena indopasifiselta merialueelta.

## Koko ja ulkonäkö
Siipipäähai voi kasvaa suurimmillaan 186 cm ja täysikasvuisina naaraat ovat usein koiraita suurempia. Laji on ruumiinmuodoltaan pitkänomainen ja solakka. Kalan tunnusomaisin piirre on sen pään leveä ja kapeat ulokkeet, joiden päissä silmät sijaitsevat. Tämä antaa siipipäähaille hyvin laajan näkökentän. Siipipäähain sieraimet ovat suuret. Lajilla on kaksi kolmiomaista selkäevää ja myös rintaevät ovat kolmiomaiset. Pyrstön yläpuolisko on alapuoliskoa pidempi. Siipipäähai on selästään harmahtavan ruskea ja vatsastaan vaalea.

## Levinneisyys ja elintavat
Siipipäähain leveinneisyysalue ulottuu Persianlahdelta Kiinaan, Australiaan ja Papua-Uuteen-Guineaan. On mahdollista, että laji on hävinnyt Itä- ja Kaakkois-Aasiasta. Lajin elinympäristöä ovat suhteellisen matalat ja sameat vedet usein lähellä rannikkoja ja jokisuistoja. Siipipäähain ravintoa ovat erityisesti kalat, mutta myös äyriäiset ja pääjalkaiset. Kala synnyttää eläviä poikasia, joita syntyy kerrallaan 6–25.

Siipipäähaita kalastetaan kaupallisesti sen lihan ja useita vitamiineja sisältävän maksan vuoksi. Kalan evistä tehdään keittoa. Kalastukseen käytetään verkkoja. Siipipäähain kanta on monin paikoin vähentynyt erittäin voimakkaasti ylikalastukseen vuoksi. Kantaa uhkaa myös rannikkoalueiden elinympäristön laadun heikkeneminen. Näiden tekijöiden vuoksi siipipäähai luokitellaan äärimmäisen uhanalaiseksi.

## Lähteet
Valkoisen talon tilannehuone

**Valkoisen talon tilannehuone** on huonekompleksi, joka sijaitsee Valkoisessa talossa Washington DC:ssä Yhdysvalloissa. Tilannehuonetta käytetään usein muun muassa sotilaallisten operaatioiden seuraamiseen Yhdysvaltain presidentin johdollla. Nimestään huolimatta se kattaa useita eri huoneita Valkoisen talon sisällä. 

Tilannehuoneen rakentaminen aloitettiin alunperin John F. Kennedyn presidenttikaudella 1960-luvulla. Tilannehuoneeseen tehtiin mittava remontti viimeksi vuonna 2023.

## Lähteet

## Aiheesta muualla
Iowan piirikunta

**Iowan piirikunta** (*Iowa County*) on kahden piirikunnan nimi Yhdysvalloissa:

* Iowan piirikunta, Iowa
* Iowan piirikunta, Wisconsin.
Danny McGrain

**Daniel Fergus McGrain** (s. 1. toukokuuta 1950 Finnieston) on skotlantilainen ammattilaisuransa päättänyt jalkapalloilija, joka pelasi oikean laitapuolustajan pelipaikalla. Britannialaisen yleisradioyhtiö BBC:n lukijat äänestivät McGrainin vuonna 2020 Skotlannin jalkapallohistorian neljänneksi parhaaksi miespelaajaksi. Pelaajauransa jälkeen McGrain on luonut uraa valmentajana.

McGrain edusti pelaajana 20 vuotta Celticiä. Hän voitti joukkueessa seitsemästi Skotlannin liigamestaruuden, viidesti Skotlannin cupin ja kahdesti Skotlannin liigacupin. McGrain valittiin vuonna 1977 Skotlannin vuoden jalkapalloilijaksi. Celticin jälkeen hän edusti vuoden Hamilton Academicalia ja päätti uransa. Hän voitti joukkueessa Skotlannin mestaruussarjan.

McGrain pelasi 62 ottelua Skotlannin A-maajoukkueessa. Hän pelasi vuoden 1974 MM-kilpailuissa joukkueensa kaikki kolme ottelua. Lisäksi hän pelasi MM-kilpailuissa 1982 kaksi ottelua, joista toisen kapteenina.

Valmennusuransa McGrain aloitti vuonna 1992 Arbroathin joukkueessa, jossa hän oli kaksi vuotta. Sittemmin hän on toiminut Celticin apuvalmentajana ja seuran reservijoukkueen päävalmentajana.

## Lähteet

## Aiheesta muualla
* Danny McGrain Skotlannin jalkapalloliiton sivuilla
Jean-Baptiste Treilhard

**Jean Babtiste Treilhard** (1742–1810) oli ranskalainen poliitikko. Hän tuli jo ennen vallankumousta tunnetuksi taitavana lakimiehenä. Hänet valittiin 1789 kansalliskokoukseen, ja hän oli 1791–1792 Pariisin rikosoikeuden presidenttinä. Hänet valittiin 1792 kansalliskonventtiin, missä pian liittyi vuoripuolueeseen ja 1793 yhteishyvän valiokuntaan, missä hän kannatti Dantonia ja poistui valiokunnasta samalla kertaa kuin tämä. Robespierren kukistuttua hän jälleen astui etualalle, ja hänet valittiin uudelleen yhteishyvän valiokuntaan. Direktoriohallitusmuodon astuttua voimaan hänestä tuli 1795 viidensadanneuvoston jäsen ja esimies, mutta hän erosi siitä 1797 ja toimi sitten diplomaattiuralla, muun muassa valtuutettuna Rastattin kongressissa. Vuodesta 1798 hän oli direktoriohallituksen jäsen ja kannatti Napoleon Bonaparten toimeenpanemaa brumairen vallankaappausta. Sen jälkeen hänestä tuli Pariisin vetoomusoikeuden presidentti ja valtioneuvoston jäsen, ja hän osallistui uuden lakikirjan laatimiseen.

## Lähteet

## Aiheesta muualla
Cordillera Central (Dominikaaninen tasavalta)

**Cordillera Central** on vuoristo Dominikaanisen tasavallan länsiosassa.

Cordillera Central kohoaa Dominikaanisen tasavallan pääkaupunki Santo Domingon länsipuolelta, josta se jatkuu luoteeseen kohti maan Haitin vastaista rajaa. Vuoriston harjanne on enimmäkseen 1&nbsp;500–2&nbsp;400 metrin korkeudella merenpinnasta. Vuoriston korkein kohta Pico Duarte kohoaa 3&nbsp;087 metrin korkeuteen. Sen lähellä sijaitsee lähes yhtä korkea Loma La Pelona 3&nbsp;070 metrin korkeudella. Cordillera Centralin vuorista pohjoiseen sijaitsevat Cordillera Septentrionalin vuoret ja idässä Cordillera Oriental. Kolmen vuoriston väliin jää Cibaon laakso. Cordillera Centralin vuoristosta saa alkunsa maan kolme suurinta jokea, Yuna, Yaque del Norte ja Yaque del Sur.

Vuorilla sijaitsee kansallispuistoja, kuten Armando Bermúdezin kansallispuisto ja Pico Duarten käsittävä José Carmen del Ramírezin kansallispuisto. Seutu on yleisesti ottaen harvaan asuttua. Vuorten rinteet ovat edelleen metsäisiä ja vaikeakulkuisia. Kovapuita kuten karibianaitomahonkia käsittävät metsät ovat aikanaan olleet nykyistä laajempia.

## Lähteet
Onerva Hannula

**Onerva Hannula** (s. 1993) on suomalainen käsikirjoittaja, dramaturgi ja ohjaaja. Hannula on valmistunut Taideyliopiston Teatterikorkeakoulusta teatteritaiteen maisteriksi vuonna 2021 dramaturgian ja näytelmän kirjoittamisen koulutusohjelmasta.

Hannula on työskennellyt elokuva- ja TV-alalla, radiossa sekä teatterin ja tanssin kentällä. Hänen töitään on muun muassa *Mitä tapahtui Jasminille?* -podcast (2025), jossa Hannula toimi sarjan ohjaajana ja toisena käsikirjoittajana. Tämän lisäksi Hannula on työskennellyt Yle Draaman dramaturgina, kuten suositussa Aikuiset -komediasarjassa. Hän on myös kirjoittanut taiteellisena lopputyötään kokoillan näytelmän "Over her dead body", josta Yle Draama tuotti audiodraaman keväällä 2024.

Hannula on ollut yhtenä jäsenenä työryhmässä, joka on saanut Yöperhonen-kuunnelmasta Sokeain kuunnelmapalkinnon..

## Lähteet
Edme-Armand-Gaston d’Audiffret-Pasquier

**Edme-Armand-Gaston d’Audiffret-Pasquier**, Audiffret-Pasquier’n herttua (1823–1905) oli ranskalainen poliitikko. Hän oli 1871–1876 kansalliskokouksen jäsen ja orleanistien johtajia. Hänestä tuli 1874 kansalliskokouksen varaesimies ja 1875 esimies. Vuosina 1876–1879 hän oli uuden senaatin ensimmäinen presidentti. Hän oli vuodesta 1878 Ranskan akatemian jäsen.

## Lähteet

## Aiheesta muualla
Haggard

**Haggard** tarkoittaa muun muassa seuraavia:

## Sukunimi
* H. Rider Haggard (1856–1925), brittiläinen kirjailija
* Merle Haggard (1937–2016), yhdysvaltalainen kantrilaulaja-lauluntekijä ja kitaristi
* Ted Haggard, Pastor Ted, (s. 1956), yhdysvaltalainen evankelinen saarnaaja

## Muut
* **, yhdysvaltalainen elokuva vuodelta 2003
Oer-Erkenschwick

**Oer-Erkenschwick** on kaupunki Nordrhein-Westfalenin osavaltiossa läntisessä Saksassa. Se sijaitsee Recklinghausenin piirikunnan itäosassa ja Münsterin hallintopiirin eteläosassa.

## Maantiede
Oer-Erkenschwickin etäisyys Recklinghausenista on viisi kilometriä koilliseen, Dortmundista 20 kilometriä luoteeseen ja Kölnistä 81 kilometriä koilliseen. Maanteitse matka on Kölnistä 107 kilometriä.

## Historia
Rapen mainitaan ensi kerran vuonna 1140 ja Oer 1144. Oer-Erkenschwick perustettiin 1926 ja kaupunkioikeudet se sai maaliskuussa 1953. Kun kiivihiiltä louhiva Zeche Ewald suljettiin 1997, kaupungin talouselämä siirtyi lihanjalostuksen suuntaan.

## Talous ja liikenne
Oer-Erkenschwinkin yrityksiä on muun muassa erikoiskaapeleita valmistava Ernst & Engbring ja vähittäismyymälöitä hoitava E-Center Anja Zierles. Vuosina 1899–1997 tärkeä teollisuudenala oli kivihiilen louhinta. Oer-Erkenschwickin läpi kulkevat Landesstraße 511, 610, 798 ja 889. Kaupungin julkinen liikenne hoituu busseilla.

## Urheilu
Oer-Erkenschwickin urheiluseuroihin kuuluu SpVgg Erkenschwick, joka pelaa jalkapalloa.

## Lähteet

## Aiheesta muualla
*Oer-Erkenschwick, Nordrhein-Westfalen, Saksa — Sunrise, Sunset, and Daylength
Juhani Ruohonen (museonjohtaja)

**Juhani Kustaa Ruohonen** (s. 4. marraskuuta 1961 Pori) on suomalainen museonjohtaja.

## Ura
Ruohonen työskenteli Porissa sijaitsevan Satakunnan Museon johtajana vuosina 2004–2020, ja se valittiin tuona aikana vuoden museoksi vuonn 2019. Hänet valittiin vuonna 2020 Turun museokeskuksen ja Turun kaupungin museopalvelujohtajaksi, missä tehtävässä hän jatkoi vuoteen 2024 asti. Ruohonen oli Museoliiton hallituksen jäsen vuosina 2008–2014 ja 2017–2023. Hänen työlleen on ollut ominaista kehittäminen, ja hän on osallistunut aktiivisesti museoalan kehittämiseen paikallisesti, alueellisesti ja valtakunnallisesti. 

## Koulutus
Ruohonen valmistui Turun yliopistosta filosofian maisteriksi vuonna 1994 pääaineenaan kansatiede.

## Lähteet
Tiina Raudaskoski

**Tiina Raudaskoski** (s. 10. lokakuuta 1977 Nivala) on suomalainen kirjailija. Hän asuu ja työskentelee Pariisissa, Ranskassa.

Raudaskoski opiskeli huoltajuuskiistansa aikana oikeustieteen maisterin tutkinnon Sorbonnen yliopistosta ja läpäisi asianajajotutkinnon. Hän ei kuitenkaan ole koskaan harjoittanut ammattia.

## Huoltajuuskiista

Helsingin Sanomat uutisoi vuonna 2011 Ranskassa asuvasta suomalaiskirjailijasta, joka kävi huoltajuuskiistaa lapsestaan.

Vuonna 2022 Raudaskoskelta ilmestyi omaelämänkerrallisiin kokemuksiin perustuva romaani *Kuudennen kerroksen nainen*, joka kertoo Pariisissa asuvasta epäonnistuneesta suomalaiskirjailijasta, jonka aviomies kaappaa heidän yhteisen lapsensa. Raudaskoski on sanonut useissa lehtihaastatteluissa, että vain romaanin lähtötilanne on omaelämänkerrallinen.

## Jouko Turkka

Lokakuussa 2025 ilmestyi romaani *Ilmiantaja*, joka kertoo Raudaskosken ajasta ohjaaja-kirjailija Jouko Turkan assistenttina vuosina 1999–2000. Apu-lehti kertoi Raudaskoskella olleen suhde Jouko Turkan kanssa.

## Teokset
* *[[Eberhard Millerin muotokuva]]*, WSOY 2005 
* *[[Kuudennen kerroksen nainen]]*, WSOY 2022 
* *[[Ilmiantaja (kirja)|Ilmiantaja]]*, WSOY 2025 

## Lähteet
Pyöreinen (Lapinlahti)

**Pyöreinen** on suurelta osin asutuksen rajaama järvi Pohjois-Savossa. Sen pohjoinen osa sijaitsee Lapinlahdella, lounainen osa Siilinjärvellä ja kaakkoinen osa Kuopiossa, jonka keskustasta etäisyys on 40 kilometriä pohjoiseen. Pyöreisen pinta-ala on 68,3 hehtaaria. Pyöreisen kylä on Pyöreisen rannalla.

## Maantiede
Pyöreisen ulottuvuus kaakosta luoteeseen on noin 1,4 kilometriä. Nimettyjä niemiä ovat etelän Lintuniemi ja pohjoisen Kierinniemi. Noin kahdeksan prosenttia Pyöreisestä on vähintään kymmenen metriä syvä. Järvi syvenee yhteentoista metriin, joten sen vesitilavuudesta noin 0,14 prosenttia on syvempänä kuin kymmenen metriä.

Pyöreisen ympäristö on laajalti asuttua. Järven länsipuolitse kulkuu seututie 576.

Pyöreisen koillisosaan laskee tulouoma pohjoisesta. Idästä virtaa Koivupuro järven kaakkoiskolkkaan. Etelästä laskee Leväpuro Leväseltä (123,1 metriä merenpinnan yläpuolella). Puro seuraa Siilinjärven ja Kuopion rajaa. Pyöreisen luusua sijaitsee lännessä, josta alkaa etelään Polvijärveen (122,1 metriä merenpinnan yläpuolella) runsaan kilometrin pituinen Kyläjoki. Joki seuraa Lapinlahden ja Siilinjärven rajaa.

Pyöreisen vesitilavuus on 3&nbsp;296&nbsp;000 kuutiometriä. Järven ekologinen tila on hyvä.

Pyöreinen (04.593.1.001) kuuluu Pyöreisen alueeseen (04.593), joka on kolmannen jakovaiheen vesistö Vuoksen vesistössä (04). Toinen jakovaihe on Naarvanjoen valuma-alue (04.59) ja ensimmäinen jakovaihe on Iisalmen reitin valuma-alue (04.5). Pyöreinen on laajin Pyöreisen alueen seitsemästä järvestä. Toiseksi laajin on noin 17-hehtaarinen Lahnajärvi (04.593.1.005).

Suomessa on kolmetoista vähintään hehtaarin laajuista Pyöreinen-nimistä järveä. Lapinlahden, Siilinjärven ja Kuopion Pyöreinen on laajin, sitä seuraa noin 50-hehtaarinen Nurmeksen Pyöreinen. Kaikkien Pyöreisten yhteenlaskettu pinta-ala on noin 2,6 neliökilometriä.

## Lähteet
Johan Hagströmer

**Johan Vilhelm Hagströmer** (1845–1910) oli ruotsalainen oikeustieteilijä ja professori. Hänet nimitettiin Ruotsin yleisen lainopin ja roomalaisen oikeuden dosentiksi Uppsalan yliopistoon 1872 sekä rikosoikeuden ylimääräiseksi professoriksi 1877. Hän tuli 1877 pidetyssä Uppsalan yliopiston riemujuhlassa sen lainopillisen tiedekunnan sekä 1895 filosofisen tiedekunnan kunniatohtoriksi.

## Julkaisut
* *Om aktiebolag enligt svensk rätt* (1872)
* *Om frihetsstraffen* (1875)
* *Granskning af förslaget till strafflag för Storfurstendömet Finland* (1879)
* *Om rätten till nödvärn* (1881)
* *Granskning af und. förslag till strafflag för Storfurstendömet Finland, förordning om verkställighet af straff samt förordning om strafflagens införande* (1884)
* *Om mordbrandsbrotten enl. svensk rätt* (*Tidskrift f. retsvidenskab* 1897)
* *Några anmärkningar om fortsatt brott* (*Tidskrift f. retsvidenskab* 1900)
* *Svensk straffrätt* (1901–)

## Lähteet

## Aiheesta muualla
Hilana Taarka

**Hilana Taarka** (oik. **Darja Pisumaa**, lempinimiä **Darja Matrejeva** ja **Vasila Taarka**; 22. maaliskuuta 1856, Hilana, Petseri, Pihkovan maakunta, Pihkovan kuvernementti – 27. joulukuuta 1933, Võmmorsk, Meremäen kunta, Petserimaa) oli setukaisten kansaan kuuluva lauluemo.

Etnomusikologi A. O. Väisänen tutustui setonkieliseltä nimeltään Taarkana tunnettuun kansanlaulajaan vuosina 1913–1914 ja 1921–1922 Viroon ja Setumaalle tekemillään keruumatkoillaan. Hilana Taarka vieraili Väisäsen luona Suomessa kesällä 1921. Vierailunsa aikana hän muun muassa esitti ylistyslaulun Suomen tasavallan presidentille ja kenraali Mannerheimille.

Hilana Taarka on haudattu Setumaalle Obinitsan hautausmaalle.

Vuonna 2008 ilmestyi Taarkan elämään pohjautuva draamaelokuva Taarka, jossa etnomusikologi A. O. Väisästä esittää suomalainen näyttelijä Mikko Nousiainen.

## Lähteet
Erkki Salo (jalkapalloilija)

**Erkki Salo** (s. 23. helmikuuta 1953) on suomalainen, 1970-luvulla pääsarjatasolla pelannut jalkapalloilija. Hän oli pelipaikaltaan hyökkääjä.

Salo siirtyi kauden 1971 jälkeen Käpylän Pallosta Helsingin Ponnistukseen, joka nousi kauden 1972 päätteeksi II divisioonasta SM-sarjaan. Salo pelasi kaudella 1973 SM-sarjassa 21 ottelua ja teki niissä kahdeksan maalia. Ponnistuksen pudottua SM-sarjasta Salo siirtyi Turun Palloseuraan, jossa hän SM-sarjakaudella 1974 pelasi 22 sarjaottelua ja oli 17 maalillaan koko sarjan paras maalintekijä. Kausilla 1975 ja 1976 Salo pelasi Helsingin Jalkapalloklubissa yhteensä 27 SM-sarjaottelua ja teki niissä kuusi maalia. Kausilla 1977 ja 1978 Salo edusti Oulun Työväen Palloilijoita ja pelasi 38 SM-sarjaottelua, joissa hän teki kolme maalia. Sen jälkeen hän jatkoi pelaamista alemmilla sarjatasoilla Finnairin Palloilijoissa, Käpylän Pallossa, Pallo-Pojissa ja Helsingin IFK:ssä.

Salo pelasi viisi nuorten maaottelua.

## Lähteet
Usko Kärki

**Usko Kärki** (2. maaliskuuta 1912 – 11. tammikuuta 1999)  oli suomalainen sotatuomari, kihlakunnantuomari ja hovioikeudenneuvos. Hänen vanhempansa olivat Frans Kärki ja Ester o.s. Kurvinen, hänen nuorempia sisaruksiaan olivat Lahja (myöh. Lahja Oittinen), Armo, Toivo, Rauha (myöh. Esteri Carlenius) ja Ilo (myöh. Ilmari).  

Kärki vietti nuoruutensa ensin Töysässä, sitten Laihialla. Hän kävi koulunsa Tampereen Klassillisessa Lyseossa ja kirjoitti sieltä ylioppilaaksi vuonna 1931.

## Ammattiura
Kärki opiskeli oikeustiedettä Helsingin Yliopistossa ja suoritti ylemmän oikeustutkinnon vuonna 1936 ja työskenteli sen jälkeen Vaasan Hovioikeudessa, sai varatuomarin arvon vuonna 1939. Talvisodassa Kärki toimi kenttätykistön patteriupseerina Lapin rintamalla Kemijärven suunnalla ja sodan viime päivinä Viipurinlahdella. Jatkosodassa hän palveli muun muassa KTR 10:ssä ja panssaridivisioonassa. Noin vuoden ajan Kärki toimi Itä-Karjalan sotilashallinnon sotatuomarina. Ainoa kuolemantuomio, jonka hän joutui julistamaan, oli eräälle venäläiselle sotavangille, joka oli tappanut vartiosotilaan ja karannut. Kesällä 1942 Kärki määrättiin kenraalimajuri Ruben Laguksen divisioonaan oikeudenhoito- ja hallintotoimiston päälliköksi ja samalla syyttäjäksi. Näistä vaiheista Kärki on kertonut seikkaperäisesti.  Vuonna 1971 Kärki ylennettiin kapteeniksi.

Sotien jälkeen Kärki toimi kolme vuotta istuvana tuomarina sotasyyllisyysoikeudenkäynneissä Helsingissä ja Riihimäellä. Vuosina 1951–56 hän toimi Vaasan tarkastusoikeuden puheenjohtajana ja 1956–58 Vaasan maanjako-oikeuden puheenjohtajana. Vuonna 1957 hänelle myönnettiin hovioikeudenneuvoksen arvonimi. Vuodet 1958–75 hän toimi Lapuan tuomiokunnan kihlakunnantuomarina, josta virasta hän jäi eläkkeelle. Sivuvirka Kärjellä oli vuosina 1952–82 Vaasan sotaoikeuden puheenjohtajana. Hänellä oli myös lukuisia luottamustehtäviä: Suomen lakimiesyhdistyksen Vaasan osaston perustaja- ja kunniajäsenyys, jäsenyydet Laihian kunnan- ja kirkkovaltuustoissa sekä Ilkka Oy:n hallintoneuvoston puheenjohtajuus. Hän oli myös Vaasan Suomalaisen Klubin kunniajäsen ja Lapuan rotarypresidentti 1965–66.  Kärki oli perustamassa Keskustapuolueen Vaasan paikallisosastoa ja oli pitkään sen varapuheenjohtaja. Hän kuului useat vuodet Keskustan Etelä-Pohjanmaan piirin piiritoimikuntaan ja sai Keskustan kultaisen ansiomerkin.

## Yksityiselämä
Nuoruudessaan Usko soitti Kärjen kotiorkesterissa viulua, Armo selloa ja Toivo pianoa. Opiskeluaikana Usko soitti Ylioppilaskunnan Soittajissa sekä jatkosodan aikana Äänislinnan kaupunginorkesterissa.

Vuonna 1938 Usko avioitui laihialaisen Mirja Luhtalan (1909–1993) kanssa. Heille syntyivät lapset Mikko (1940–1965), Matti (1941–2015), Ilkka (1944–2009), Pirkka (1945–) ja Hannele (myöh. Eklund, 1947–).  Perhe asui ensin Laihialla, vuonna 1954 muutti Vaasaan. Kihlakunnantuomarin virassa toimiessaan Usko asui osittain Lapualla.

Vuonna 1952 Usko Kärki oli perustamassa Kurvisen Sukuyhdistystä Ilomantsissa (hänen äidinisänsä Pietari Kurvinen oli lähtöisin Ilomantsista) ja osallistui aktiivisesti sen toimintaan.

## Lähteet
Matti Aalto

**Matti Aalto** on seuraavien suomalaisten henkilöiden nimi:

* Matti Aalto (1876–1950), rautatievirkamies ja kansanedustaja
* Matti Aalto (1899–1971), jalka- ja jääpalloilija sekä molempien lajien erotuomari
* Matti Aalto (s. 1933), jääkiekkoilija ja jalkapalloilija
Väärennetty kulutustavara

**Väärennös** on sellaisten **kulutustavaroiden** valmistus, tuonti, vienti, jakelu ja myynti, jotka eivät ole aitoja, mutta jotka on suunniteltu ja merkitty näyttämään identtisiltä aitojen tuotteiden kanssa, jotta kuluttajat uskoisivat niiden olevan aitoja. Väärennös sisältää myös tunnetun kuluttajabrändin tavaramerkin tai logon kiinnittämisen tuotteeseen, vaikka tuote ei olekaan kyseisen brändin valmistama tai hyväksymä. Yksinkertaisesti sanottuna väärennökset ovat aitojen tuotteiden jäljennöksiä, jotka on valmistettu ilman tuotemerkin omistajan lupaa. Väärennökset ovat yleensä huomattavasti huonolaatuisempia kuin aidot tuotteet ja voivat jopa olla vaarallisia, koska ne on usein valmistettu huonosti ilman laatu- tai ympäristötarkastuksia tai vaarallisia tai myrkyllisiä kemikaaleja ja materiaaleja käyttäen. Valitettavasti monet tunnetut ja menestyvät yritykset lähes kaikilla toimialoilla joutuvat väärennösten uhreiksi.

## Yhdysvalloissa
Yhdysvaltain kauppakamari arvioi piratismista ja väärennöksistä aiheutuvan vahingon arvoksi 650 miljardia dollaria vuodessa. Lisäksi väärennettyjen kulutustavaroiden kauppa aiheuttaa vuosittain yli 750 000 työpaikan menetyksen Yhdysvalloissa.

## Katso myös
*Väärennös

## Lähteet
Juha Halonen

**Juha Halonen** (s. 29. kesäkuuta 1963) on suomalainen jalkapalloilija, pelipaikaltaan keskikenttäpelaaja. Hän pelasi SM-sarjaa Turun Palloseuran joukkueessa kausina 1985–1992.

Halonen pelasi vuoteen 1984 saakka Salon Palloilijoissa ja siirtyi sitten Turun Palloseuraan. Hän pelasi TPS:n joukkueessa seitsemän kauden aikana SM-sarjassa 151 ottelua ja teki niissä 17 maalia, joista viisi kaudella 1987. Hän saavutti SM-hopeaa vuosina 1986 ja 1989 sekä SM-pronssia vuonna 1987. Hän pelasi TPS:n avauskokoonpanossa lokakuussa 1987, kun turkulaiset yllättäen voittivat UEFA-cupin vierasottelussa Milanossa kotijoukkue Interin. Halonen pelasi SM-sarjauransa jälkeen vielä yli kymmenen kautta Salon Palloilijoissa ja välillä yhden kauden Åbo IFK:ssa.

## Lähteet
Aseiden laiton kauppa

**Aseiden laiton kauppa** eli **laittomien aseiden kauppa**, tai tarkemmin kuljetuksesta puhuttaessa **aseiden salakuljetus**, on laittomien pienaseiden, räjähteiden ja ampumatarvikkeiden kauppa, joka on osa laajaa laittomien toimien kirjoa, joka liittyy usein kansainvälisiin rikollisjärjestöihin. Pienaseiden laiton kauppa, toisin kuin muut järjestäytyneen rikollisuuden hyödykkeet, liittyy läheisemmin vallan käyttämiseen yhteisöissä kuin taloudellisen hyödyn saavuttamiseen. Tutkijat arvioivat, että laittomien aseiden kauppa on vuosittain yli miljardi Yhdysvaltain dollaria.

## Lähteet
Veronica Vitzthum Lindholm

**Veronica Vitzthum Lindholm** (s. 1970) on suomenruotsalainen yritysjohtaja.

Lindholm on valmistunut kauppatieteiden maisteriksi Svenska handelshögskolanista 1993. Opintojen jälkeen hän on toiminut aktiivisesti Hankenin alumnitoiminnassa. Lindholm nimettiin 2011 Hankenin vuoden alumniksi.
## Ura
Lindholm on työskennellyt useissa johtotehtävissä eri toimialoilla, kuten kulutustavarateollisuudessa, elokuva-, media- ja viihdealalla sekä vähittäiskaupassa. Hän on toiminut muun muassa Fazerilla pohjoismaisena brändipäällikkönä, The Walt Disney Company Nordicissa markkinointijohtajana sekä toimitusjohtajana Mondelez Finlandilla, Finnkinossa ja Indoor Groupissa.

Lokakuussa 2025 Lindholm valittiin Suomen Messut Oyj:n toimitusjohtajaksi. Tehtävä alkoi tammikuussa 2026. 

## Luottamustehtävät
Lindholm on toiminut useiden yritysten ja järjestöjen hallituksissa. Hän oli pitkään Nokian Renkaat Oyj:n hallituksen jäsen ja vuodesta 2023 alkaen Kojamo Oyj:n hallituksessa. Vuosina 2006–2014 hän kuului ruotsalaisen elokuvateatteriketjun Svenska Bion hallitukseen sekä vuosina 2017–2019 ruotsalaisen Electra Gruppen AB:n hallitukseen.

Lindholm on ollut myös Stiftelsen Svenska Teaternin ja Suomen Filmikamari ry:n hallitusten jäsen. Vuodesta 2025 hän on toiminut Suomen elokuvasäätiön hallituksen puheenjohtajana.
## Yksityiselämä
Veronica Lindholmin puoliso on useita suuryrityksiä johtanut Casimir Lindholm. Hänen veljensä on Fazerin konsernijohtaja Christoph Vitzthum. Lindholmin isä on diplomaatti Dieter Vitzthum von Eckstädt, joka toimi muun muassa Suomen ensimmäisenä suurlähettiläänä Euroopan neuvostossa 1989-1991. 

## Lähteet
Luonnonvaraisten eliöiden kauppa

**Luonnonvaraisten eläinten ja kasvien kauppa** tarkoittaa sellaisten tuotteiden vaihtoa, jotka on saatu luonnonvaraisista eläimistä tai kasveista, jotka on yleensä kerätty niiden luonnollisesta ympäristöstä tai kasvatettu valvotuissa olosuhteissa. Se voi koskea elävien tai kuolleiden yksilöiden, kudosten, kuten nahkojen, luiden tai lihan, tai muiden tuotteiden kauppaa. Laillista luonnonvaraisten eläinten ja kasvien kauppaa säännellään Yhdistyneiden kansakuntien yleissopimuksella uhanalaisten villieläin- ja kasvilajien kansainvälisestä kaupasta (CITES), johon kuuluu tällä hetkellä 184 jäsenmaata, joita kutsutaan sopimuspuoliksi. Laiton luonnonvaraisten eliöiden kauppa on laajalle levinnyttä ja yksi merkittävimmistä laittomista taloudellisista toiminnoista, verrattavissa huumeiden ja aseiden salakuljetukseen.

## Lähteet
Léon Halévy

**Léon Halévy** (14. tammikuuta 1802 Pariisi, Ranska – 2. syyskuuta 1883 Saint Germain-en-Laye, Ranska) oli ranskalainen näytelmäkirjailija ja historioitsija. Hän oli Henri de Saint-Simonin oppilas ja toimi tämän avustajana perustettaessa *Le Producteuria*. Hän oli vuodesta 1831 Ranskan kirjallisuuden apulaisprofessori Ecole Polytechniquessa ja sen jälkeen opetusministeriössä vuoteen 1853, jolloin hän jäi eläkkeelle ja omistautui kirjalliselle töille.

## Lähteet

## Aiheesta muualla
Pohjois-Korean laittomat toimet

**Pohjois-Korean valtion väitettyihin laittomiin toimiin** kuuluvat laittomien huumeiden valmistus ja myynti, väärennettyjen kulutustavaroiden valmistus ja myynti, ihmiskauppa, aseiden kauppa, villieläinten kauppa, rahanväärennös (erityisesti Yhdysvaltain dollari ja Kiinan juan), terrorismi, pakkotyön hyväksikäyttö, tietotekniikkarikollisuus (esim. kryptovaluuttojen hakkerointi) ja muut toiminnat.

## Lähteet
Bourdeaux

**Bourdeaux** () on kunta Ranskassa Drômen departementissa Auvergne-Rhône-Alpesin alueella. Se sijaitsee Roubionjoen varrella, noin 37 kilometriä Nyonsin kaupungista pohjoiseen.

Kylän yläpuolella olevalla kukkulalla on linnan rauniot, joka tunnetaan nimellä Château des Comtes de Poitiers. Sen rakennutti 1100-luvulla Valentinoisin kreivi Aymar de Poitiers. Linna ilmeisesti tuhottiin vuonna 1450. Linnan jäännökset ovat 2 000 neliömetrin kokoinen viisikulmio, jossa on nähtävissä kolme tornia pohjois-, koillis- ja luoteiskulmissa sekä suuri sisäpiha.

## Lähteet

## Aiheesta muualla
Ølgod

**Ølgod** on taajama Varden kunnassa Tanskassa. Taajamassa oli 3&nbsp;713 asukasta vuoden 2025 alussa.

## Väestökehitys

## Lähteet

## Aiheesta muualla
Tinghøj

**Tinghøj** on entinen taajama Varden kunnassa Tanskassa. Taajamassa oli 201 asukasta vuoden 2021 alussa.

## Väestökehitys

## Lähteet

## Aiheesta muualla
Georg Reutter vanhempi

**Georg Reutter vanhempi** (kastettu 3. marraskuuta 1656 Wien – 29. elokuuta 1738 Wien) oli itävaltalainen urkuri, teorbin soittaja ja säveltäjä.

Reutter oli mahdollisesti Johann Caspar Kerllin oppilas. Hän sai aatelisarvon Roomassa 8. tammikuuta 1695, mutta ei käyttänyt aatelistitteliään. Hän soitti Wienin hovikappelissa teorbilla continuo-osuuksia vuosina 1696–1703. Kapellmeister Antonio Draghin mukaan Reutter soitti virtuoosina monia soittimia. Draghin seuraaja Johann Joseph Fux mainitsi hänet kokeneena oopperasäestäjänä. Reutter pääsi vara-Kapellmeisterin asemaan vuonna 1712 ja hänestä tuli ensimmäinen Kapellmeister vuonna 1715. Tässä asemassa hän toimi vuoteen 1728 saakka. Reutter oli hoviurkuri vuodesta 1700. Hänen poikansa Georg Reutter nuorempi seurasi häntä tuomiokirkon urkurina vuonna 1720. Reutter oli kolmesti naimisissa ja sai viisitoista lasta.

Reutter tunnetaan säveltäjänä parhaiten kokoelmastaan toccatoja. Hän sävelsi myös lyhyitä urkupreludeja. Osaa alun perin hänelle attribuoiduista teoksista on myöhemmin pidetty Georg Reutter nuoremman ja Nicolaus Adam Strungkin säveltäminä. Draghin mukaan Reutter sävelsi myös balettimusiikkia, joka ei kuitenkaan ole säilynyt.

## Lähteet
Bonao

**Bonao** on kaupunki ja kunta Dominikaanisessa tasavallassa Monseñor Nouelin provinssissa. Paikkakunta kehittyi 1400-luvun lopussa paikallisten kultakaivosten varaan. Nykyisin kaupungin lähellä kaivetaan nikkeliä. Kaupungin asukasluku vuonna 2022 oli 144&nbsp;923.

## Maantiede

Bonao sijaitsee Dominikaanisen tasavallan Monseñor Nouelin provinssissa Cibaon alueella noin 85 kilometriä maan pääkaupunki Santo Domingosta luoteeseen. Bonaon kuntaan kuuluu viisi kunnanosaa (*distritos municipales*), Arroyo Toro–Masipedro, Jayaco, Juma Bejucal, La Salvia–Los Quemados ja Sabana del Puerto.

## Maantiede
Bonaon nimi on johdettu nykyisen kaupungin alueella espanjalaisten saapuessa vaikuttaneen tainopäällikön nimestä. Seutu oli osa Maguán päällikkökuntaa (*cacicazgo*). Kristoffer Kolumbus perusti paikkakunnan vuonna 1494. Paikka oli alkujaan linnoitus, joka suojeli läheisiä kultakaivoksia. Kapinallinen espanjalainen Francisco Roldán ja hänen seuraajansa asettuivat paikalle vuonna 1497. Heidän sanotaan muodostaneen Bonaon kylän. Virallisesti Bonaosta tuli kaupunki vuonna 1508. Seudun kultakaivosten tyrehdyttyä alue kuitenkin hylättiin ja se hävisi asiakirjoista vuoden 1528 jälkeen.

Bonao perustettiin uudelleen 1800-luvun alkupuolella. Rafael Trujillon veli José Trujillolla oli Trujillon diktatuurin kaudella voimakas asema Bonaossa, jota hän kohteli monella tapaa omana läännityksenään. Vuonna 1942 hän rakennutti Bonaoon voimakkaan radiolähettimen, jonka kautta tehtiin hänen perustamansa radioasema La Voz del Yunan lähetyksiä. Sen kautta levitettiin propagandaa paitsi Dominikaanisessa tasavallassa, mutta myös muualle Karibian alueelle. Asema siirtyi myöhemmin Santo Domingoon. Falconbridge perusti vuonna 1968 kaupungin lähelle ferronikkelikaivoksen. 1980-luvulla kaivos oli omaa laatuaan maailman toiseksi suurin.

## Talous

Kaupungin lähellä sijaitsee nykyisin Falconbridge Dominicanan omistama Loma de Níquel La Pegueran nikkelikaivos.

## Väestö
Bonaon asukasluku oli vuoden 2022 väestönlaskennan mukaan 144&nbsp;923.

## Lähteet
Georg Reutter nuorempi

**Johann Adam Joseph Karl Georg Reutter** (6. huhtikuuta 1708 Wien – 11. maaliskuuta 1772 Wien) oli itävaltalainen säveltäjä ja urkuri. David Wyn Jonesin mukaan hän oli aikansa vaikutusvaltaisin muusikko Wienissä.

Reutter sai opetusta isältään Georg Reutter vanhemmalta ja Antonio Caldaralta. Hän sävelsi oopperoita, oratorioita ja runsaasti kirkkomusiikkia. Reutter pääsi hovisäveltäjäksi vuonna 1731 ja oli Stephansdomin Kapellmeister vuodesta 1738. Hän opetti Joseph ja Michael Haydnia. Reutter toimi kuolemaansa saakka Maria Teresian hoviorkesterin johdossa.

## Lähteet
Georg Reutter

**Georg Reutter** on ollut seuraavien henkilöiden nimi:

* Georg Reutter vanhempi (1656–1738), säveltäjä
* Georg Reutter nuorempi (1708–1772), säveltäjä
Eric Ruuth

**Eric Ruuth** (24. lokakuuta 1746 Tukholma – 25. toukokuuta 1820 Tukholma) oli ruotsalainen kreivi ja virkamies. Hän toimi valtiosihteerinä vuodesta 1786 ja maamarsalkkana vuoden 1792 valtiopäivillä, missä hänet valittiin Pommerin kenraalikuvernööriksi. Vuonna 1795 Ruuth asetettiin syytteeseen julkisten varojen väärinkäytöstä, ja seuraavana vuonna hänet erotettiin kaikista viroistaan. Ruuth oli mukana perustamassa Höganäsin kivihiilikaivosta.

## Lähteet

## Aiheesta muualla
Føvling

**Føvling** on entinen taajama Vejenin kunnassa Tanskassa. Taajamassa oli 206 asukasta vuoden 2022 alussa.

## Väestökehitys

## Lähteet

## Aiheesta muualla
Betsiboka

**Betsibokan alue** () on alue Madagaskarissa, yksi aluehallinnon 24:stä alueesta. Vuoden 2018 väestönlaskennassa sen väkiluku oli 393&nbsp;278 ja pinta-ala 28&nbsp;964,2 neliökilometriä. Väestöstä kaupunkilaisia oli  prosenttia eli 50&nbsp;899 asukasta. 

Betsibokan alueen naapureina ovat Melakyn alue lännessä, Boenyn ja Sofian alueet pohjoisessa, Alaotra-Mangoro idässä sekä Analamangan ja Bongolavan alueet etelässä.

Aluekeskus on Maevatanana, joka sijaitsee 315 kilometriä Madagaskarin pääkaupunki Antananarivosta luoteeseen (valtatietä RN4). Aluehallinnon seuraavalla tasolla Betsibokan alue jakautuu kolmeen piiriin: Kandreho (29&nbsp;136 as., 2023), Maevatanana (247&nbsp;738 as.) ja Tsaratanana (164&nbsp;447 as.).

## Lähteet
* 
* 

### Viitteet

## Aiheesta muualla
Uefa Super Cup 2025

**Uefa Super Cup 2025** oli järjestykseltään 50. Uefa Super Cupin ottelu. Siinä kohtasivat kaksi hallitsevaa Euroopan seurajoukkueiden pääkilpailujen mestaria Mestarien liigan voittaja ja Eurooppa-liigan voittaja. Ottelu pelattiin 13. elokuuta 2025 Stadio Friulilla, Udinessa, Italiassa. Varsinainen peliaika päättyi 2–2 ja Paris Saint-Germain voitti rangaistuspotkukilpailun 4–3 ja saavutti seurahistoriansa ensimmäisen UEFA Super Cupin mestaruuden.

## Tapahtumapaikka
Stadio Friulin valitsemisesta ottelupaikaksi päätettiin 16. joulukuuta 2024 järjestetyssä Uefan järjestelykomitean kokouksessa Lausannessa, Sveitsissä.

Stadion isännöi vuoden 1990 jalkapallon maailmanmestaruuskilpailujen kolme lohkovaiheen ottelua sekä se oli myös yksi vuoden 2019 jalkapallon alle 21-vuotiaiden Euroopan-mestaruuskilpailujen pelipaikoista.

## Joukkueet

## Ottelu

{| width="100%"
|valign="top" width="40%"|

|valign="top"|

|valign="top" width="50%"|

## Lähteet
Cordillera Central

**Cordillera Central** voi tarkoittaa seuraavia asioita: 

*Cordillera Central, vuoristo Boliviassa
*Cordillera Central, vuoristo Costa Ricassa
*Cordillera Central, vuoristo Dominikaanisessa tasavallassa.
*Cordillera Central, vuoristo Ecuadorissa
*Cordillera Central, vuoristo Filippiineillä
*Cordillera Central, vuoristo Kolumbiassa
*Cordillera Central, vuoristo Puerto Ricossa
Fjellström

**Fjellström** on seuraavien ruotsalaisten henkilöiden sukunimi:

* Emil Fjellström (1884–1944), näyttelijä
* Per Fjellström (1697–1764), pappi
Lena Söderblom

**Magda-Lena Elisabet Söderblom** (s. 24. lokakuuta 1935 Tukholma) on ruotsalainen näyttelijä. Hän tulee näyttelijäperheestä; hänen isänsä Åke Söderblom, äitinsä Ann Mari Ström ja äitinsä vanhemmat Anna Lisa ja Albin Lindahl olivat kaikki näyttelijöitä. Muusikko Ted Ström oli hänen velipuolensa. Söderblom debytoi vuonna 1953 ja palkattiin kymmenen vuotta myöhemmin Tukholman kaupunginteatteriin, missä hän teki pääosan urastaan. Hän on näytellyt myös televisiossa ja elokuvissa.
## Lähteet

## Aiheesta muualla
Alalkomenés

**Alalkomenés** (, ) on Kreikan kylä, joka kuuluu hallinnollisesti Livadeián kuntaan, Boiotian alueyksikköön ja Keski-Kreikan alueeseen. Kylän väkiluku on 54 (2021).

Alalkomenésin kylä sijaitsee noin 14 kilometriä itäkaakkoon Livadeián kaupungista. Se on rakennettu noin 107 metrin korkeuteen merenpinnasta laskettuna. Kylä on nimetty lähistöllä sijainneen antiikin ajan Alalkomenain kaupungin mukaan vuonna 1927. Kylän vanha nimi oli *Mamoúra* (Μαμούρα).

Alalkomenés muodostaa myös laajemman kyläyhdyskunnan (Δημοτική Κοινότητα Αλαλκομενών, *Dimotikí Koinótita Alalkomenón*), johon kuuluu varsinaisen Alalkomenésin kylän lisäksi Ágios Athanásioksen kylä. Koko yhdyskunnan väkiluku on 116 (2021).

## Lähteet
Oscar Bernadotte

**Oscar Carl August Bernadotte** (15. marraskuuta 1859 Tukholma – 1953) oli ruotsalainen prinssi ja Gotlannin herttua. Hänen isänsä oli kuningas Oskar II ja äitinsä kuningatar Sofia. Hän meni vuonna 1888 naimisiin Ebba Munckin kanssa ja luopui samalla herttuan tittelistään sekä kruununperimysoikeudestaan. Bernadotte sai laivastoupseerin koulutuksen ja nimitettiin vuonna 1903 vara-amiraaliksi. Hänen poikansa oli Folke Bernadotte.
## Lähteet

## Aiheesta muualla
Emil Fjellström

**Emil Fjellström** (24. lokakuuta 1884 Jämtlanti – 14. heinäkuuta 1944) oli ruotsalainen näyttelijä. Hän näytteli pääosin komedioissa niin teatterissa kuin valkokankaallakin. Fjellströmin tunnetuimpia rooleja ovat Gammel-Jerk Alf Sjöbergin elokuvassa *Himlaspelet* (1942) ja pastori Nordström Sigurd Wallénin elokuvassa *Hemsöborna* (1944).
## Lähteet

## Aiheesta muualla
Evangelístria (Boiotia)

**Evangelístria** () on Kreikan kylä, joka kuuluu hallinnollisesti Alíartos-Thespiésin kuntaan, Boiotian alueyksikköön ja Keski-Kreikan alueeseen. Kylän väkiluku on 96 (2021).

Evangelístrian kylä sijaitsee noin 29 kilometriä kaakkoon Livadeiásta. Se on rakennettu Xerakióna- ja Elikónas-vuorten väliseen ylälaaksoon noin 586 metrin korkeuteen merenpinnasta laskettuna. Kylä on nimetty sen lähellä sijaitsevan Evangelístrian luostarin (*Moní Evangelistrías*) mukaan vuonna 1927. Kylän vanha nimi oli *Zagará* (Ζαγαρά), ja se tunnettiin myös nimimuodolla *Tovará* (Τοβαρά).

Evangelístria muodostaa myös laajemman kyläyhdyskunnan (Δημοτική Κοινότητα Ευαγγελιστρίας, *Dimotikí Koinótita Evangelistrías*), johon kuuluu varsinaisen Evangelístrian kylän lisäksi Evangelístrian luostari. Koko yhdyskunnan väkiluku on 108 (2021).

## Lähteet
Evangelístria

**Evangelístria** (, ”Ilosanoman Neitsyt Maria”) voi viitata seuraaviin paikkoihin Kreikassa:

* Evangelístria, kylä Alíartos-Thespiésin kunnassa Boiotian alueyksikössä Keski-Kreikan alueella
* Evangelístrian kirkko, useita kirkkoja
* Evangelístrian luostari, useita luostareita